Luke Rodgers

Shrewsbury Town

Fra 1999 til 2005 spilte Rodgers for Shrewsbury Town her fikk han hele 176 kamper for klubben og scorte 64 mål for klubben. Han ble raskt en publikumsfavoritt, mye pga. sin spillestil og at han var målfarlig. Mens han spilte for Shrewsbury kom det rykter om at klubben hadde fått et tilbud på 6 millioner kroner (600 000£) fra Southampton.

Crewe Alexandra

I 2005 avlso Rodgers en kontrakt på et år fra Shrewbury og han gikk til Crewe Alexandra. Her slet han med å få spilletid og spilte kun 38 kamper og scorte kun 9 mål. Selv om Rodgers var populær hos fansen, slet han med å vinne over treneren og på grunn av dette slet med lite spilletid. I 2007 ba han om å få bytte klubb.

Port Vale

I 2007 fikk Rodgers kontrakt med Port Vale. På grunn av skade så kunne Rodgers kun spille 8 kamper i sin første sesong. I sesongen 07-08 ble Rodgers toppscorer på laget med 12 mål på 41 kamper. Også her slet han med manglende spilletid og ville igjen flytte på seg til en klubb som ville satse på han.

Yeovil Town

Yeovil Town var en av klubbene som ville ha Rodgers, men klubbene klarte ikke å komme fram til en enighet, men de ble enige om at Rodgers kunne komme på lån. Etter at låneoppholdet var ferdig, ble klubbene enig om at Rodgers kunne bli i Yeovil Town. Han skrev da under en kontrakt som gjorde han til en Yeovil spiller ut sesongen.

Notts County

I 2009 skrev Rodgers under en to-års kontrakt med Notts County. Her hjalp han klubben med å rykke opp fra engelsk League Two. Han spilte 46 kamper og scorte 13 mål for klubben. Etter at sesongen var over i 2010, var det store rykter om at Rodgers ville forlate klubben tilfordel for New York Red Bulls. Dette klubbskifte ble vanskelig fordi Rodgers slet med å få tak i oppholdstilatelse pga. sine tidligere straffbare handlinger i England. Når overgangsvinduet åpnet i 2011, ble allikevel han og Notts County enig om å avslutte kontrakten hans.

New York Red Bulls

Det tok lang tid, men tilslutt kunne Rodgers skrive under en kontrakt med New York Redbulls i januar 2011. Rodgers måtte vente to månder før han fikk spille, men så fort han fikk muligheten så tok han den. En måned etter sin debut scorte han to mål og hadde assist på et mål til Thierry Henry i kampen de vant 3-0 over San Jose Earthquakes. Dette førte til at Rodgers ble kåret til MLS player of the Week. I et intervju sa Rodgers at han aldri hadde vært mer lykkeligere som fotballspiller noensinne.

Lillestrøm SK

Han var New York-spiller helt fram til 30. mars 2012, da bestemte klubben seg for å avbryte kontrakten de hadde med Rodgers siden han ikke hadde klart å skaffe seg en ny oppholdstilatelse. Samme dag signerte han en kontrakt med Lillestrøm SK. En kontrakt som holder han til klubben fram til sesong slutt i Tippeligaen 2012. I sin debutkamp, mot Rosenborg, scorte han sitt første mål i en kamp som endte uavgjort. Har per 26. juni 2012 spilt sin siste kamp for LSK og er en fri spiller på markedet.

Internasjonal karriere

Luke Rodgers har kun spilt en landslagskamp for England. Han var med å spille uavgjort i kampen Englands C-lag hadde mot Beligas U-21 landslag 30. mars 2003. Etter å ha gitt en assist, scorte han også et mål selv fra frispark fra ca. 23 meter.

Privatliv

Utenfor banen er Rodgers blitt kjent som en "bad boy"-type som stadig vekk kommer i konflikt med trenere, motspillere og publikum. Han har flere ganger vært i trøbbel med politiet. I 2002 ble han arrestert etter å ha gått til angrep på Chris Westwood, forsvarsspiller for Hartlepool United. I 2003 ble Rodgers dømt til 100 timers samfunnstjenste + en bot på 5 000 pund for å ha drevet med fyrverkeri, som endte med at han traff en 16 år gammel jente i ansiktet. I 2009 ble Rodgers stoppet to ganger av politiet. Den første gangen, i april, fikk han en advarsel for brudd på ro i det offentlige rom. Den andre gangen, i oktober, ble han arrestert og sluppet fri samme dag pga. en drikkehendelse med noen lagkamerater i Notts County.